රටේ සෑම පාසලක්ම රාජකීය විද්යාලයක් කිරීම මගේ සිහිනයයි
සුහුරු පන්ති කාමර ලබානොදී දේශපාලන ප්රචාරණය සඳහා එම මුදල් යොදා ගත හැකි බව බොහෝ අය කිව්වත් තමාගේ ආසාව කැමැත්ත වන්නේ නිදහස් අධ්යාපනයෙන් පාසල් 10096 ඉගෙනුම ලබන 41 ලක්ෂයක් දූදරුවන් ඉහළටම ගෙනවිත් ගුණාත්මක අධ්යාපනයක් ලබාදීම බවත් රටේ සෑම පාසලක්ම රාජකීය විද්යාලයක් විය යුතු බවත් විපක්ෂ නායක සජිත් ප්රේමදාස මහතා පැවසීය විපක්ෂ නායක සජිත් ප්රේමදාස මහතා මේ බව කියා සිටියේ කුරුණෑගල නිකවැරටිය කොබෙයිගනේ බොරලුවැව අයිඑම්ආර්ඒ ඊරියගොල්ල ජාතික පාසලට සක්වල සුහුරු පන්ති කාමර ලබාදීමේ වැඩසටහනේ 345 වැනි අදියර යටතේ රුපියල් 1177000ක් සුහුරු පන්ති කාමර උපකරණ සහ ශබ්දකෝෂ රැසක් පරිත්යාග කිරීමේ අවස්ථාවට එක්වෙමිනි මෙහිදී පාසල් සංවර්ධන ගිණුමට රු ලක්ෂයක මුදලක්ද පරිත්යාග කළේය නව තාක්ෂණය උපයෝගී කරගැනීම තුළ සීමාසහිත භූමියෙන් වැඩි අස්වැන්නක් ලබාගත හැකි බවත් එසේම සුහුරු තාක්ෂණ ක්රමවේද හරහා ගොවි බිම්වලට වන අලින්ගෙන් සිදුවන හානි වළක්වා ගැනීමට නව තාක්ෂණය යොදා ගැනීමේ නව වැඩපිළිවෙළ ඇති බවත් සුහුරු ක්රමවේද හරහා වන අලි මිනිස් ගැටුම අවම කිරීම වැනි ක්රමවේදවලට යෑමට සුහුරු අධ්යාපනය වැදගත් බවත් විපක්ෂ නායකවරයා මෙහිදී පැවසීය එසේම නිදහස් අධ්යාපනය ගැන කුමන කතා කිව්වත් අද අධ්යාපනයේ බෙදීමක් ඇති බවත් කොළඹ පාසල් මෙන්ම ගමේ පාසල් අතර විශාල වෙනසක් බෙදීමක් ඇති බවත් අගනුවර පාසල්වලට ප්රභූන්ගේ අවධානය පවා තිබුණත් ගම්වල පාසල්වලට එවැනි දෙයක් නොමැති බවත් මේ බෙදීම නැති කර දැමිය යුතු බවත් මේ සඳහා රජයේ ප්රතිපාදන ප්රමාණවත් නොවන බැවින් නව ක්රමවේද හරහා සම්පත් ලබා දිය යුතු බවත් අධ්යාපනයට මුදල් වැඩි කිරීමෙන් මේ දෙවල් සිදු කළ නොහැකි බවත් විපක්ෂ නායකවරයා මෙහිදී පැවසීය ළඟම පාසල හොඳම පාසල ඉසුරු පාසල් නවෝද්යා පාසල් යනුවෙන් විවිධ ව්යාපෘති ඉතිහාසය පුරා පාසල් සංවර්ධන ව්යාපෘති ලෙස ක්රියාත්මක වුවත් ආණ්ඩු වෙනස් වෙද්දි ඒවා වෙනස්වූ බවත් විවිධ නම්වලින් මේවාහැඳින්වුවත් මෙහිදී තේරීමක් වන නමුත් සුහුරු පන්ති කාමර සංකල්පය තුළ එවැනි දෙයක් සිදු නොවන බවත් සෑම පාසලක්ම සුහුරු පාසලක් බවට පත් කරන බවත් විපක්ෂ නායකවරයා මෙහිදී පැවසීය සමගි ජන බලවේගය විසින් ක්රියාත්මක කරන හුස්ම වැඩසටහන යටතේ මේ වන විට රෝහල් 63කට රුපියල් ලක්ෂ 1906ක් වටිනා ඖෂධ සහ රෝහල් උපකරණත් සක්වල බස් රථ වැඩසටහන යටතේ පාසල් 89ක් සඳහා රුපියල් ලක්ෂ 50ක් වටිනා බස් රථ 89ක් ලබා දී ඇති අතර ඒ සඳහා රුපියල් ලක්ෂ 4342ක් ද සක්වල තොරතුරු තාක්ෂණ වැඩසටහන යටතේ පාසල් 345ක් සඳහා සුහුරු පන්ති කාමර උපකරණ ලබා දී ඇති අතර ඒ සඳහා රුපියල් ලක්ෂ 3827ක් වැය කර තිබේ